Haugen produksjoners verk preges av dokumentarisme og fiksjon, opprørstrang og abstrakt dans, samt en sterk forankring i nordnorsk identitet. De knytter til seg ulike kunstnere til hvert prosjekt og er kjent for inkluderende prosesser, ofte på tvers av sjangere. De fornyer stadig sitt kunstneriske uttrykk i takt med tida og nye konstellasjoner. Av kunstnere de har samarbeidet med kan nevnes Mari Boine, Lawrence Malstaf, Kristina Junttila, Silje Solheim Johnsen, Jenny Svennson, Bernt Bjørn, Mikkel Gaup, Erik Stifjell m.fl.